Peagi poolsada aastat ametis olnud kirurg Rein Randam tunnistab siiski, et viimastel aastatel näeb eelmainitud kaadreid mõnevõrra vähem. Kirurgi silmis on inimesed järjest teadlikumad, suudavad piiri pidada ja paremini võimalikke ohtusid hinnata. „Tulemas on jõulud, tänavu pikkade pühadena. Kui uskuda ilmaprognoosi, siis libedust oodata ei ole ning seetõttu on tõenäoliselt vähem ka kukkumistest tingitud traumasid. Kui aastavahetusel on oodata ilutuletikumöllu, siis kahjuks on jätkuvalt nii, et taevaloatus on ka rahulike jõulupühade ajal rakettidesäras. Mina ei soovita küll kellelgi sel moel raha põletada, olen näinud liiga palju pürotehnika tõttu saadud traumasid, põletushaavu, luumurde, käe amputatsioone ja ka tulekahjusid. Jõuluaeg jäägu siiski rahulikuks, ilutulestik, kui seda üldse tarvis, jäägu aastavahetuseks ning jäägu selle õhkulennutamine asjatundjate pärusmaaks,“ räägib Randam.
#000004